Lur-zaintza

Lur-zaintza, lurraldearen zaintza edo lur zaintzailetza lurraldearen balore naturalak, kulturalak eta paisajistikoak kontserbatzeko zein lurralde horren erabilera arduratsua bermatzeko teknika eta estrategia multzo bat da. Lur jabeen eta lur-zaintzako entitate ezberdinen arteko akordio boluntarioko prozedura bat da, zeinean akordioa idatzia (oinarri juridikoekin) ala ahozkoa (oinarri juridikorik gabe) izan daiteke. 

Lur-zaintza ehun sozialean oinarritzen da lurraldearen biodibertsitatea eta ekosistemak zaindu, hobetu edo leheneratzeko. Potentzialitate handia du natura kontserbatu eta leheneratu edo hobetzeko, gizarte zibila eta pertsonen inplikazio zuzena baitakar.

Lur-zaintzak berezitasun bi dauzka, alde batetik inplikatutako alde guztiek lurralde bat modu kooperatiboan zaindu eta kontserbatzea dakar, eta bestetik, parte-hartze boluntarioa suposatzen duen prozedimendu bat da. Lur-zaintzak berez ez du lurraldearen erabilera mugatzen, baizik eta baliabide natural, kultural eta sozialen kudeaketa arduratsua bultzatzen du. Errentagarritasun ekonomikoari ere, berez, ez dizkio ateak ixten, baina hau baliabide naturalei begira modu eta bide jasangarri eta iraunkorren bidez bilatzeko eta epe luzerako begirada izateko filosofia bultzatzen du.

 Historia 
Lur-zaintzak AEBn dauka bere jatorria (land stewardship ingelesez) eta garapen prozesu luze baten ondoren 1980ko hamarkadan sendotu editen den kontzeptua eta praktika da. Jatorrian lur-zaintza pertsonek (jabeek, kudeatzaileek, erabiltzaileek, administratzaileek...) baliabide natural, kultural eta sozialen kudeaketa arduratsua eta lurraldea zaintzeko filosofia moduan planteatu zen. Gerora, besteak beste, lur-zaintza lur jabeek administrazio publikoarekin akordatuta eta beste entitateen laguntzaz bere lursailetako balore natural, kultural eta sozialak kontserbatu eta hauen kudeaketa arduratsu bat bermatzeko mekanismo boluntario multzo bat bezala zehaztu egin zen. Dena den, jatorrizko esanahia, lurraldea zaintzen duten pertsonei modu zabalean erreferentzia egiten diena, gaur eguneraino mantentzen da eta egungo lur-zaintza ekimen ugari filosofia horren pean egiten dira. 

 Erreferentziak 

 Kanpo estekak 

Kategoria:Ingurumena